Poreč, 23. srpnja 2024.

-PRIOPĆENJE ZA MEDIJE

***POREČKO LJETO: Show „Jackson One“ – oduševio porečku publiku***

U sklopu **Porečkog ljeta**, sinoć je na prepunom Trgu slobode u Poreču održan spektakularan show **JACKSON ONE: Tribute Michael Jackson** koji je vratio na scenu glazbu i vizualne efekte Kralja popa. Više od običnog tribute benda, Jackson One je projekt koji odaje počast ikoni koja je zauvijek obilježila povijest moderne glazbe.

Frontmen grupe, Roy Paladini, izuzetni showman i svestrani umjetnik s bogatim europskim iskustvom kao imitator, oduševio je publiku svojim izvanrednim nastupom. Paladini, pobjednik prošlogodišnjeg izdanja mega popularnog TV programa "Tali e quali" na talijanskoj nacionalnoj televiziji RAI 1, demonstrirao je nevjerojatan talent na pozornici.

Cijeli show pažljivo je osmišljen kako bi dočarao emocije i magiju Michaela Jacksona. Glazba, koreografije i specijalni efekti bili su vrhunski, stvarajući nezaboravan doživljaj za sve prisutne. Porečka publika je imala priliku uživati u profesionalnim plesačima i izvanrednom bendu, koji su zajedno s Royem Paladinijem stvorili atmosferu punu energije i oduševljenja. Sinoćnji koncert bio je pravi omaž Kralju popa i njegovoj bogatoj glazbenoj ostavštini.

Programi za sve ukuse i uzraste u sklopu Porečkog ljeta nastavljaju se cijeli tjedan. U četvrtak, **25. srpnja** u 9 satina rasporedu jedruga ovogodišnja šetnja kroz povijest Poreča s **"La mula de Parenzo Tour".** Petak, **26. srpnja** ponovno donosi nezaboravno filmsko iskustvo pod zvijezdama u sklopu **programa "Visions of the Streets"** a ovoga tjedna na rasporedu je projekcija filma **"Back to Black"**, koji nas uvodi u svijet jedinstvene umjetnosti i života **Amy Winehouse**. Također **u petak,** u povijesnom zdanju Eufrazijeve bazilike, u produkciji glazbeno-scenske djelatnosti Pučkog otvorenog učilišta Poreč, održati će se koncert **HÅKON AUSTBØ** (klavir / piano) u sklopu festivala klasične glazbe pod nazivom **"Koncerti u Eufrazijani".**

U sklopu Porečkog ljeta i programa **„Sounds of the Streets Music“**, Poreč će u subotu, **27. srpnja** biti domaćin izvanrednog koncerta svjetski poznatog **Kraak & Smaak Soundsystema**. Ovi Nizozemci poznati su po svom jedinstvenom spoju Nu Disco, Funk i Electronic glazbe. Koncert će se održati ispred Istarske sabornice s početkom u 21 sat.

*\*\*\*\*\*\*\*\*\*\*\*\*\**

Raspored programa dostupni su na stranicama [Turističke zajednice grada Poreča](http://www.myporec.com/), kao i na aplikaciji Moove, a dodatno TZG Poreč štampa i mjesečnu tiskanu verziju kalendara događanja koja se može podignuti u Informativnom centru Turističke zajednice grada Poreča.

*Molimo Vas da priopćenje objavite u Vašem mediju.*

TURISTIČKA ZAJEDNICA

GRADA POREČA